b'\n_START_ARTICLE_\nBenedikt H\xc3\xb6wedes\n_START_SECTION_\nKlupska karijera\n_START_PARAGRAPH_\nH\xc3\xb6wedes je nogomet po\xc4\x8deo igrati u lokalnom klubu TuS Haltern 1994. godine. \xc4\x8clanom Schalkeove mlade mom\xc4\x8dadi postaje 2001. dok je 2003. postao kapetan Schalkeovog do 19 sastava._NEWLINE_U sije\xc4\x8dnju 2007. H\xc3\xb6wedes potpisuje prvi profesionalni ugovor za Schalke 04 u trajanju od tri godine. Igra\xc4\x8d je do srpnja iste godine zadr\xc5\xbean u omladinskom sastavu nakon \xc4\x8dega je preba\xc4\x8den seniorima. Prvu profesionalnu utakmicu ostvario je 3. listopada 2007. u Ligi prvaka._NEWLINE_10. prosinca 2008. Benedikt H\xc3\xb6wedes produ\xc5\xbeuje ugovor s klubom do 30. lipnja 2014._NEWLINE_U kolovozu 2017. godine je njema\xc4\x8dki reprezentativac nakon deset godina napustio Schalke 04 i posu\xc4\x91en talijanskom Juventusu.\n_START_SECTION_\nReprezentativna karijera\n_START_PARAGRAPH_\nKao \xc4\x8dlan njema\xc4\x8dke do 19 reprezentacije, H\xc3\xb6wedes je 2007. igrao u polufinalu europskog do 19 prvenstva dok je 2009. sa U21 reprezentacijom osvojio europski naslov._NEWLINE_Za seniorsku reprezentaciju igra\xc4\x8d je debitirao 29. svibnja 2011. u prijateljskoj utakmici protiv Urugvaja. 7. lipnja 2011. H\xc3\xb6wedes je odigrao prvu slu\xc5\xbebenu utakmicu za Njema\xc4\x8dku u kvalifikacijama za EURO 2012. protiv Azerbajd\xc5\xbeana. Elf je tu utakmicu dobio s 3:1 a Benedikt je asistirao za prvi gol koji je zabio Mesut \xc3\x96zil._NEWLINE_U svibnju 2012. njema\xc4\x8dki izbornik Joachim L\xc3\xb6w uveo je igra\xc4\x8da na popis reprezentativaca za predstoje\xc4\x87e Europsko prvenstvo u Ukrajini i Poljskoj._NEWLINE_S Elfom je 2014. godine postao svjetski prvak osvojiv\xc5\xa1i Svjetsko prvenstvo koje se odr\xc5\xbeavalo u Brazilu._NEWLINE_Njema\xc4\x8dki nogometni izbornik objavio je u svibnju 2016. popis za nastup na Europsko prvenstvo u Francuskoj, na kojem se nalazio H\xc3\xb6wedes.'